**SAAB 9-5** – švedų automobilių gamintojo SAAB flagmanas.

Saab 9-5 MY2006

Istorija
--------

Dešimtajame praėjusiojo amžiaus dešimtmetyje tapo aišku, kad pagrindinis kompanijos automobilis – SAAB 9000 morališkai ir techniškai paseno. Todėl dar 1993-ių metų vasaryje buvo pradėtas naujas projektas. „Projektą 640" – taip jis vadinosi – vystė 7-i kompanijos dizaineriai, iš jų buvo pasirinktas Tonio Catignani suprojektuotas variantas, kurio detalizavimas užtruko daugiau nei trejus metus. Naujieji SAAB dalininkai (koncernas General Motors) kaip būsimojo automobilio pagrindą „įpiršo" savo naujają platformą GM2900 (bendrą su OPEL Vectra B), žinoma, su kuria iš esmės padirbėjo SAAB inžinieriai. Rezultatą pirmieji išvydo 1997-ųjų metų Ženevos salono lankytojai. Pirkėjams 9-5 (tikrasis žymėjimas 95)tapo prieinamas nuo tų pačių metų rugsėjo mėn. Automobiliai surenkami Švedijos mieste Trollhattan.

Saab 9-5 MY1998-2001 2005 metų parade, šalia – Saab 9000

Savybės
-------

**MY1998** (MY – modelio metai, SAAB tradiciškai jie prasideda nuo ankstesniųjų metų rugsėjo mėn.) buvo gaminamas tik sedano kėbulu, į jį montavo tik *2,0t* ir *2,3t* litrų naujus žemo slėgio turbovariklius *LPT (Low Pressure Turbo)*, gavusius B205 ir B235 indeksus ir kurių valdymui buvo įdiegta viena pažangiausių to meto sistemų – Trionic 7. Tai – 32-jų bitų mikroprocesorius, kas sekundę atliekantis 2 mln. operacijų ir kontroliuojantis degimą, turbinos slėgį bei įpurškimą. Be to, kiekvieno takto pabaigoje kompiuteris tikrina, ar degusis mišinys sudegė visiškai ir, jei yra būtina, atitinkamai koreguoja variklio darbą. Rezultatas – nerėgėtai mažas kenksmingųjų dalelių kiekis išmetimo dujose. Taip pat, praktiškai buvo likviduota tokia visų turbininių variklių ypatybė kaip „turbolagas".

Pažymėtina, kad visi SAAB 9-5 varikliai (iš jų – ir vėlesnieji) yra turbininiai. Tradiciškai naudojamos dviejų gamintojų: Garrett ir Mitsubishi turbinos. Pirmoji montuojama praktiškai visuose varikliuose, skiriasi tik didžiausias slėgis. Antroji, aukšto slėgio – tik į vėliau atsiradusį Aero komplektacijos automobilį.

Naujiesiems varikliams buvo modernizuotos ir mechanines pavarų perjungimo dėžes, pakeitus jose perdavimo santykių skaičius. Automatinėms (AT) buvo pasirinktas kitas tiekėjas – japonų gamintojas Aisin Warner (SAAB 9000-se buvo ZF) su visai kitokia valdymo schema, taip pat įdiegus papildomus režimus: žieminį ir sportinį, 4-ių pavarų.

9-5 – vienas saugiausių to meto automobilių. Saugiausias visomis prasmėmis: aktyviąja, pasyviąja bei kriminogenine. Toks jis išlieka ir iki šiol. Viena iš naujovių – aktyvioji priekinių sėdynių atlošų sistema SAHR. Kiti pasyviojo saugumo elementai: smūgio energiją sugeriančios zonos priekyje, apsauga nuo smūgio gale, sijos duryse, speciali statramsčių konstrukcija, apsauganti nuo šoninių smūgių, keturios saugos pagalvės, smūgiams atsparūs bamperiai (iki 8-ių km/val.). Iš aktyviųjų elementų - ABS su EBD. Daugkartiniai crash testai tik patvirtindavo aukščiausius saugumo įvertinimo pažymius.

Kėbulo linijos išsaugojo tipiškus SAAB „šiaurietiško" dizaino elementus, tuo pačiu buvo pasiektas puikus frontalinio oro pasipriešinimo koeficietas Cx=0,29 (vėlesniajame 9-5 Wagon – 0,31).

### Esminiai tolimesni modelio pokyčiai

***MY1999***

Saab 9-5 Universalas
* 9-5 universalo kėbulu
* „Griffin" komplektacija
* *3,0t* V6 variklis (pirmasis pasaulyje su asimetrine turbina).
* *2,0T* variklis

***MY2000***

* „AERO" su *2,3TS* varikliu *HOT (High Output Turbo)*
* Važiuoklės elementų sustandinimas
* Pagydytos „vaikiškos ligos"
* TCS (Traction control system) – standartas
* Pakeista degimo raktelio konstrukcija
* SAAB Parking Asist

***MY2001***

* 15 AG padidinta *2,3t* variklio galia
* Naujos spalvos: Laser Red ir Steel Gray Metalic

***MY2002***

Saab 9-5 MY2002 Aero
Iš viso 1265 pakeitimai. Pagrindiniai:

* Naujas priekinis bamperis ir grotelės (integruoti)
* Šiek tiek pakeistas galinis bamperis
* Nauja priekinė optika ir iš dalies – galinė
* Nauja automatinė pavarų dėžė – adaptyvi, 5-ių pavarų
* AERO *2,3TS* variklio galia padidinta 20 AG, AT panaikintas 20 Nm sukimo momento apribojimas
* Nauja komplektacijų gradacija
* Tolimesnis važiuoklės patobulinimas
* Lietaus jutiklis
* ESP – Elektronic Stability Program (AERO – standartas)
* Dyzeliniai varikliai: *3,0TiD* ir *2,2TiD*
* V6 *3,0t* variklis - tik "Arc" ir "Vector" modeliuose
* Nauja adaptyvi saugos pagalvių sistema…

***MY2003***

* AT rankinis valdymas vairaratyje (SAAB Sentronic)
* Navigacija

***MY2004***

Saab 9-5 MY2004 Aero 2005 metų parade
* Naujas AERO priekinis bamperis
* *2,3T* variklis *FPT (Full Pressure Turbo)*
* Nebenaudojamas V6 *3,0t* variklis

***MY2005***

* Atsisakyta W (Winter) režimo AT

***MY2006***

* Esminis išorės ir, iš dalies, vidaus restailigas
* *2,0t* ir *2,3t* Biopower varikliai (benzinas/bioetanolis)
* *1,9TiD* variklis
* Nekomplektuojami *2,2 ir 3,0 TiD*
* AERO *2,3TS* variklio galia padidinta iki 260 AG

***MY2007***

* Jubiliejinis (60 m. SAAB automobilių gamybos ir 30 m. Turbo) ir Turbo Edition modeliai

  

***MY2008***

* Nordic Edition modelis

  

***MY2009***

* Griffin Edition modelis (ir sedanui, ir universalui)
* Neliko B235L variklio

  

Be to, beveik su kiekvienais naujais MY buvo keičiamas arba papildomas legvųjų metalų lydinio ratlankių asortimentas.

Reikia pažymėti, kad SAAB 9-5, tiekti Šiaurės Amerikos rinkoms, komplektacijomis skyrėsi nuo Europinių. Visų pirma, užjūrin 9-5-ieji pradėti tiekti nuo MY1999 (9-5 Wagon – nuo MY2000). Tai buvo bazinės komplektacijos *2,3t* varikliu ir SE V6 *3,0t*. Nuo MY2001 prie jų prisijungė ir Aero. Taigi, šioje srityje JAV ir Kanadai automobiliai tiekti faktiškai vieneriais metais vėliau, nei Europos rinkoms. Tačiau MY2001 *2,3t* variklis jau buvo 185 AG. Be to, V6 *3,0t* variklis ir toliau buvo naudojamas Arc komplektacijoje. MY2004 jį pakeitė *2,3T* 220 AG naujas agregatas. Nuo MY2002, pasikeitus visų SAAB modelių komplektacijų žymėjimams, JAV ir Kanadai nebuvo tiekiama Vector komplektacija. Netiekiami, taip pat, ir dyzeliniai modeliai.

### 9-5 varikliai

* 2,0t Ecopower B205E – 150 AG, 240 Nm MY1998-2009, LPT;
* 2,3t Ecopower B235E – 170 AG, 280 Nm MY1998-2000, LPT;
* 2,3t Ecopower B235E - 185 AG, 280 Nm MY2001–2009, LPT;
* 2,0T Ecopower B205L – 190 (185) AG, 300 Nm MY1999-n.d. FPT;
* 3,0t V6 Ecopower B308E – 200 AG, 310 Nm MY1999-2003, LPT;
* 2,3TS Ecopower B235R – 230 AG, 350 Nm (MT overboost režimu 370 Nm, AT – 330 Nm) MY2000-2001, HOT;
* 2,3TS Ecopower B235R – 250 AG, 350 Nm (MT OvB 370 Nm, AT be apribojimo) MY2002–2005, HOT;
* 2,3TS Ecopower B235R - 260 AG, 350 Nm (MT OvB 370 Nm, AT be apribojimo) MY2006–2009, HOT;
* 2,3T Ecopower B235L – 220 AG, 310 Nm MY2004-2008, FPT;
* 2,0t Biopower B205E – 180 AG, 280 Nm MY2006-2009;
* 2,3t Biopower B235E – 210 AG, 310 Nm (AT 280 Nm) MY2006-2009;
* 2,2TiD D223L – 120 AG, 280 Nm MY2002-2005;
* 3,0TiD D308 – 176 AG, 350 Nm MY2002-2005;
* 1,9TiD Z19DTH – 150 AG, 320 Nm MY2006-2009.

### Pavarų dėžės

  

* Mechaninės MT – 5-ių pavarų, nuo MY2006 – 5-ių ir 6-ių pavarų, nuo MY2010 - 6-ių pavarų;
* Automatinės AT – 4-ių pavarų, nuo MY2002 – 5-ių, nuo MY2006 – 5-ių ir 6-ių pavarų, nuo MY2010 - 6-ių pavarų.

### Komplektacijos

* S, SE, Griffin (išskyrus JAV ir Kanadą), Aero – iki MY2002.
* Linear, Arc, Vector (išskyrus JAV ir Kanadą), Aero – MY2002-2008.
* Linear, Vector, Griffin, Aero - MY2009.
* Linear, Vector, Aero - MY2010.

Naujoji 9-5 karta
-----------------

2009 m. rugsėjo mėn. Frankfurto International Auto Show pristatytas ilgai lauktas naujasis 9-5. Kaip ir buvo anksčiau skelbta, sukonstruotas GM platformos Epsilon II pagrindu. Rinkoje laukiamas nuo 2010 m. vasaros, o universalo versija – 2011 m. pradžioje. Numatomos komplektacijos: Linear, Vector ir Aero.

### Varikliai

Benzininiai / Bio - etanolio:

* **1,6T** I-4 1598 cc, DOHC, 16 vožtuvų - 132kw/180AG, 230Nm, M6 - FWD
* **2.0T(2,0T Biopower)** I-4 1998 cc, DOHC, 16 vožtuvų, VVT, Direct injection, Bosch Motronic MED - 162kw/220AG, 350Nm. M6 ir A6 – FWD, XWD
* **2.8T** V-6 2798 cc, DOHC, 24 vožtuvai, VVT, Bosch Motronic ME9 - 220kw/300AG, 400Nm, A6 – XWD

Dyzeliniai:

* **2,0TiD** I-4 1956 cc, DOHC, 16 vožtuvų, Common rail, Bosch EDC - 118kw/160AG, 350Nm, M6 ir A6 – FWD

  



|  |  |
| --- | --- |
|  | **Vikiteka: SAAB 9-5** – vaizdinė ir garsinė medžiaga  |